Zhantas/Cleaned-Uzbek_Wikipedia huggingface dataset:
Tojiddin Jalilov

Tojiddin Azimovich Jalilov (1918-yil 25-avgust, Andijon shahri, Turkiston ASSR — 2005-yil 5-iyun, Toshkent shahri, Oʻzbekiston) — huquqshunos, general-mayor (ichki ishlar xizmati 3-rang generali, 1962), Oʻzbekiston SSR Ichki ishlar vaziri (1957—1964), yuridik fanlari doktori (1972), 80 dan ortiq ilmiy ishlar muallifi.
 Tarjimayi holi 
Tojiddin Jalilov 1918-yil 25-avgust kuni Andijon shahrida tavallud topgan. 1941-yilda Toshkent pedagogika institutini, 1951-yilda Toshkent yuridik institutini tamomlagan. 1944-yildan KPSS aʼzosi. 1943—1953-yillari Oʻzbekiston SSR Ichki ishlar xalq komissarligi organlarida masʼul xodim, jumladan, 1943—1944-yillari Andijon viloyati Ichki ishlar boshqarmasi tezkor-qidiruv xodimi, 1944—1953-yillarda Oltinkoʻl tumani Ichki ishlar boʻlimi boshligʻi vazifasida ishlagan. 1953—1955-yillarda Buxoro viloyati Ichki ishlar boshqarmasi, soʻngra viloyat Davlat xavfsizlik qoʻmitasi boshqarmasi boshligʻi, 1955—1956-yillarda Oʻzbekiston Kommunistik partiyasi Gʻijduvon tumani birinchi kotibi, 1956—1957-yillari Oʻzbekiston SSR Ministrlar Soveti huzuridagi Davlat xavfsizlik qoʻmitasi raisining oʻrinbosari, 1957—1964-yillarda Oʻzbekiston SSR Ichki ishlar vaziri lavozimida faoliyat olib borgan. 1964—1967-yillarda RSFSR Ichki ishlar vazirligi oliy maktabining Toshkent sirtqi fakulteti boshligʻi boʻlgan. 1967-yildan aynan shu fakultet negizida SSSR Ichki ishlar vazirligi Toshkent oliy maktabi tashkil qilinib, bu maktabning boshligʻi etib Jalilov tayinlanadi. Jalilov rahbarligida maktab nafaqat Oʻrta Osiyoda, balki SSSRda ham ichki ishlar organlari xodimlarini tayyorlaydigan eng yirik oʻquv muassasasiga aylanadi. 1979-yilda Jalilov tashabbusi bilan maktabda ichki ishlar xodimlarining kasbiy malakasini oshirish va qayta tayyorlash maqsadida malaka oshirish fakulteti tashkil etiladi. Oʻzbekiston Kompartiyasi 15—16-syezlarida Oʻzbekiston KP MK aʼzosi, 5—6-chaqiriq Oʻzbekiston SSR Oliy Soveti deputati (1959—1966). 1984-yilda pensiyaga chiqadi, ammo maktabda oʻqituvchilik faoliyatini davom ettiradi. Umrining oxirlarida Oʻzbekiston respublikasi Ichki ishlar vazirligi akademiyasining davlat va huquq nazariyasi, tarixi kafedrasi professori sifatida ish olib borgan. 

 Vafoti 
Tojiddin Jalilov 2005-yil 5-iyun kuni Toshkent shahrida 86 yoshida vafot etgan va Chigʻatoy qabristoniga dafn etilgan.

 Xotira 
Hoziri vaqtda Tojiddin Jalilov xotirasiga bagʻishlab anjumanlar, xotira kechalari, tadbirlar oʻtkazilib kelinmoqda. 2018-yil 25-avgust kuni „Tojiddin Jalilov – faxrimiz , gʻururimiz“ mavzusida ilmiy-ma’rifiy anjuman boʻlib oʻtgan.

 Mukofotlari 
Jalilov Qizil Yulduz, „Hurmat Belgisi“, Mehnat Qizil Bayroq ordenlari va „Shuhrat“ medali bilan taqdirlangan.

 

Turkum:Andijon shahrida tugʻilganlar
Turkum:General-mayorlar (SSSR)
Turkum:Huquqshunoslar
Turkum:Yuridik fanlari doktorlari
Turkum:Oʻzbekiston ichki ishlar vazirlari
Turkum:Professorlar
Turkum:Toshkentda vafot etganlar
Turkum:Chigʻatoy qabristoniga dafn etilganlar
Turkum:Huquqshunoslik
Mixail Isakovskiy

Mixail Vasilevich Isakovskiy (1900-yil 7-yanvar — 1973-yil 20-iyul) — rus sovet shoiri, qoʻshiq yozuvchisi, nosir, tarjimon. Sotsialistik Mehnat Qahramoni (1970). Birinchi darajali ikki karra Stalin mukofoti laureati (1943, 1949).
thumb| Isakovskiyning birinchi chop etilgan sheʼri 

 Biografiyasi 
Mixail Vasilevich Isakovskiy 1900-yil 7-yanvarda Smolensk viloyati, Elninskiy tumani, Glotovka qishlogʻida (hozirgi Smolensk viloyatidagi Urganskiy tumani) kambagʻal dehqon oilasida tugʻilgan.

U oʻzini-oʻzi oʻqishga oʻrgatdi, savodli boʻldi, oʻqish va yozishni oʻrgandi. 1911-yil kuzidan boshlab u maktabga bordi va uni 1913-yil bahorida barcha fanlardan „5“ olib tugatdi. 1915-yilda Smolenskdagi Voronin xususiy gimnaziyasida oʻqishni davom ettirdi. Gimnaziyani tashlashga majbur boʻldi chunki oila juda muhtoj edi. Talabaning sheʼrlaridan biri — „Prosba soldata“ — 1914-yilda „Noyabr“ umumrossiya gazetasida nashr etilgan. 1918-yildan RCP(b) aʼzosi boʻldi. 1921—1931 yillarda Smolensk gazetalarida („Rabochiy put“ va boshqalar) ishlagan. 1931-yilda u Moskvaga koʻchib oʻtdi.

Isakovskiyning koʻplab sheʼrlari musiqaga qoʻyilgan. Eng mashhurlari „Katyusha“ va „Vragi sojgli rodnuyu xatu“ (M. I. Blanter musiqasi), „ V lesu prifrontovom“, „Letyat perelyotniye ptitsi“, „Odinokaya garmon“, „Pod zvezdami balkanskimi“ va boshqalar.

1927-yilda Isakovskiyning birinchi sheʼrlar to‘plami „Provoda v solome“ nashr etildi.

1930-yilda „Provintsiya“, 1931-yilda „Mastera zemli“ sheʼriy toʻplamlari nashr etildi. Shoir „Kolxoznik“ jurnaliga muharrir etib tayinlandi.

V. G. Zaxarov bilan hamkorlik natijasida xor repertuarida Isakovskiy sheʼrlariga qoʻshiqlar paydo boʻldi. Ulardan eng mashhurlari: „Vdol derevni“, „Provojanye“, „I kto yego znayet“. Xorning hozirgi direktori Aleksandra Permyakova bu qoʻshiqlar xorni mashhur qilganligini taʼkidlagan. 1934—1946 yillarda yozilgan „Skazka o pravde“ sheʼri faqat 1987-yilda nashr etilgan.

 Xotirasi 

 1979-yilda Moskvaning Strogino tumanidagi koʻchaga uning nomi berildi. Isakovskiy nomi Sanʼat institutiga va Smolenskdagi koʻchaga berilgan. Shuningdek, Donetskdagi (Ukraina) bir qator shoir nomi bilan atalgan.
 2000-yilda shoir M.Isakovskiy tavalludining 100 yilligi nishonlandi. Sh kuni unutilmas kechalar boʻlib oʻtdi va „Odinokaya brodit garmon… Stixi stavshiye pesniyami“ sheʼrlar toʻplami nashr etildi, yuz yillik yubileyni nishonlash, sheʼriy toʻplam chiqarish va tuzish gʻoyasi Irkutskdagi shoir Gennadiy Gaidedan chiqqan.

 

 
 Osetrov Ye. I. Chelovek-pesnya. — M., 1979.
 Leksikon russkoy literaturi XX veka = Lexikon der russischen Literatur ab 1917 / V. Kazak; per. s nem.. — M. : RIK „Kultura“, 1996. — XVIII, 491, 1 s. — 5000 ekz. — ISBN 5-8334-0019-8.
 Isakovskiy Mixail. Na Yelninskoy zemle: Avtobiograficheskie stranitsi. — Moskva: Sovetskiy pisatel, 1975. — 576 s.

Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:Moskvada vafot etganlar
Turkum:1973-yilda vafot etganlar
Turkum:20-iyulda vafot etganlar
Turkum:1900-yilda tugʻilganlar
Turkum:19-yanvarda tugʻilganlar
Yevdokiya Kolomitseva

Yevdokiya Aleksandrovna Kolomitseva (1927-yil 9-mart, SSSR RSFSR Goncharovka qishlogʻi — 1985-yil 1-noyabr, SSSR Oʻzbekiston SSR Andijon viloyati Oxunboboyev shahri) — sovet xalq taʼlimi va maʼrifati rahbari, Andijon viloyati Oxunboboyev shahri Narimonov nomidagi 3-son oʻrta taʼlim maktabi oʻqituvchisi, Sotsialistik Mehnat Qahramoni (1978).

 Biografiyasi 
Yevdokiya Kolomitseva 1927-yil 9-martda Voronej viloyati, hozirgi Podgornenskiy tumani Goncharovka qishlogʻida rus dehqon oilasida tavallud topgan. 1936-yilda uning butun oilasi Qirgʻizistonga koʻchib oʻtadi va Novopavlovka qishlogʻida (hozirgi Chuy viloyati Soʻquluq tumanida joylashgan qishloq) yashay boshlaydilar. Kolomitseva oʻsha yerdagi oʻrta maktabda dastlabki taʼlimini oladi.

 Taʼlimi 
1948-yilda Kolomitseva Frunze (hozirgi Bishkek) shahrida joylashgan Qirgʻiziston Pedagogika institutining biologiya va kimyo fakultetini muvaffaqiyatli tamomlaydi. Soʻngra Oʻzbekistonning Andijon viloyati, Jalaquduq tumani Jdanov nomidagi kolxozning 18-maktabida oʻqituvchi boʻlib faoliyat koʻrsatadi.

 Mehnat faoliyati 
Kolomitseva 1940-yildan Andijon viloyati So‘fi Qishloq (1975-yildan — Oxunboboyev shahri, hozirgi — Jalaquduq) qishlog‘ida joylashgan Stalin nomidagi 1-maktabda kimyo-biologiya o‘qituvchisi sifatida o‘qituvchilik faoliyatini davom ettiradi. 1950-yilga kelib, Narimonov nomidagi 3-maktabga ishga joylashadi. Mehnat faoliyatining oxiriga qadar ushbu taʼlim muassasasida xizmat qiladi. 1962-yilda Andijon Pedagogika institutining sirtqi boʻlimini tamomlab, ingliz tili o‘qituvchisi mutaxassisligini oladi. Uzoq vaqt davomida Kolomitseva, nafaqat, biologiya va kimyo, balki ingliz tilidan ham oʻquvchilarga dars berib keladi. Uning koʻplab shogirdlari viloyat va Butunittifoq tadbirlarida va kimyo fan olimpiadalarida gʻoliblikni qoʻlga kiritadi.

SSSR Oliy Kengashi Prezidiumining 1978-yil 27-iyundagi Farmoni bilan Yevdokiya Aleksandrovna Kolomitsevaga Sotsialistik Mehnat Qahramoni unvoni bilan Lenin ordeni topshiriladi. Shuningdek, mehnat faoliyati davomidagi saʼy-harakatlari uchun „Oʻroq va bolgʻa“ oltin medali bilan ham taqdirlangan.

Yevedokiya Kolomitseva jamiyatning ijtimoiy masalalarida ham faol ishtirok etadi. Mehnat faoliyati davomida, shuningdek, Xalq deputatlari Kengashining Mahalliy deputati saylangan.

 Vafoti 
Umrining oxirgi yillarini Oxunboboyev shahrida yashab oʻtgan Yevdokiya Kolomitseva 1985-yil 1-noyabrda oʻsha yerda vafot etadi.

 Mukofotlari 
Yevdokiya Aleksandrova Kolomitseva namunali mehnat faoliyati uchun bir qancha mukofotlar bilan taqdirlangan:

 „Oʻroq va bolgʻa“ oltin yulduzi (1978-yil 17-iyun);
 Lenin ordeni (1978-yil 27-iyun);
 Mehnat Qizil Bayrogʻi ordeni (1971-yil 29-iyul),
 „Mehnat faxriysi“ medali;
 Onalik medali va boshqa bir qancha medallar.

 

Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:1985-yilda vafot etganlar
Turkum:1-noyabrda vafot etganlar
Turkum:1927-yilda tugʻilganlar
Turkum:9-martda tugʻilganlar
Turgʻunpoʻlat Qirgʻizov

Turgʻunpoʻlat Qirgʻizov (1899-yil Namangan — 1938-yil) — qatagʻonga uchragan oʻzbek harbiy kadrlaridan biri. Oliy qishloq xoʻjaligi maktabi oʻqituvchisi.

 Tarjimayi holi 
1899-yilda Namangan shahrida tugʻilgan. T.Qirgʻizov 1919—1920-yillarda Toshkent harbiy maktabida tahsil olgan. 1920-yil oxirida Turkiston fronti rahbari M.V.Frunze tomonidan XXSRga milliy harbiy qismlar tashkil etish uchun yuborilgan. U XXSRda milliy qismlar tashkil etish bilan birga, Junaydxon va qurolli qarshilik harakatining boshqa vakillariga qarshi kurashlarda faol ishtirok etgan. XXSRdagi harbiy faoliyati davomida T.Qirgʻizov Xiva garnizoni boshligʻi, Xorazmdagi oʻzbek va turkman otliq qismlarining qoʻmondoni, Xorazm harbiy kengashi aʼzosi va boshqa bir qator harbiy lavozimlarda faoliyat yuritgan. XXSR hukumati tomonidan T.Qirgʻizov XXSRning qizil ordeni, oltin qilich hamda toʻrt marta faxriy yorliq, tashakkurnomalar bilan taqdirlangan. Bundan tashqari, SSSRning ikki harbiy ordeni bilan ham mukofotlangan. Turgʻunpoʻlat Qirgʻizov 1924-yilgacha turli harbiy lavozimlarda ishlagan. 1924-yil avgust oyidan Moskva shahridagi Butunittifoq harbiy maktabiga oʻqishga kiradi. Akademiyaning nazariya qismini 1927-yilning dekabrida tamomlaydi. Harbiy akademiyani tamomlab, Oʻzbekistonga qaytgach, Oʻrta Osiyo harbiy okrugidagi barcha jangovar harakatlarda harbiy rahbarlar qatorida ishtirok etadi.

 Qamoqqa olinishi 
Turgʻunpoʻlat Qirgʻizov 1937-yil 29-mayda OʻzSSR NKVD Davlat Xavfsizligi Boshqarmasi 4-boʻlimi tomonidan soovet hokimiyatiga qarshi targʻibot-tahviqot olib borganlikda ayblanib, qamoqqa olinadi. Qamoqqa olingunga qadar u Oʻzbek Oliy qishloq xoʻjaligi maktabida harbiy taʼlimdan oʻqituvchilik qilgan.
Tergov jarayonida uni bilgan, tanigan kishilardan Qirgʻizovga qarshi yolgʻon koʻrsatmalar olinadi.
„Guvohlar“dan Qirgʻizov 1927—1928-yillarda Moskva shahridagi harbiy akademiyada oʻqiyotgan vaqtida Moskvada tahsil olayotgan oʻzbek yoshlaridan tashkil topgan aksilinqilobiy troitskiychi guruhga aʼzoligi toʻgʻrisida maʼlumot olingan. Ammo Qirgʻizovning oʻzi qamoqqa olingan kundan 1937-yilning 9-iyuligacha boʻlgan davrda „guvohlar“ning yolgʻon koʻrsatmalarini inkor etadi. 1937-yilning 9-16-iyul kunlari oʻtgan tergov jarayonida ham 1927—1928-yillarda Moskvada oʻqib yurgan vaqtidagi faoliyati haqida barcha ayblovlarni rad etgan. 1937-yil 29-sentyabrda Qirgʻizov Oʻrta Osiyo harbiy okrugi harbiy prokurori Stepanov tomonidan soʻroq qilinadi.

Uzluksiz qiynoqlar tufayli holdan toygan Qirgʻizov soʻroq davomida „aybiga“ iqror boʻladi. Turgʻunpoʻlat Qirgʻizovning jinoiy ishi 1938-yilning 4-oktyabrida SSSR Oliy Sudi Harbiy kollegiyasining sessiyasida koʻrib chiqilib, Oʻzbekiston SSR Jinoyat Kodeksining 57-1, 64 va 67-moddalariga muvofiq aybdor deb topildi va otuvga hukm qilindi.

 

Turkum:1899-yilda tugʻilganlar
Turkum:1938-yilda vafot etganlar
Turkum:Sovet davri qatagʻon qurbonlari
Turkum:Oʻzbekiston SSR kishilari
Turkum:SSSR harbiylari
Xo‘ja Amin jome masjidi

Xo‘ja Amin jome masjidi — Namangan viloyati Namangan shahrida joylashgan masjid.
 Tarixi 
Xo‘ja Amin jome masjidi Xoʻja Amin maqbarasining shimoliy-gʻarb tomonida joylashgan. Mahalliy rivoyatlarga koʻra, Eminxoʻja Parrandaning Qashqar (Shinjon/Sinzyan) ga ketgan nabirasi Yoqubxoʻjaning oʻgʻli Azizxoʻja eshon Xoja Amin maqbarasi yoniga masjid va madrasa bunyod etgan. A.Balayev va K.Pchelnikovlar hisobotlarida esa 1838-yili hovlining janub, sharq tarafiga madrasa va hujralar, 1880-yili hovlining gʻarb tarafida ayvonli masjid qurilgani haqida maʼlumot keltirilgan.

 Tuzilishi 
Mahalliy maʼlumotlarga koʻra, madrasa dastlab 24 hujra, bir darsxona hamda ayvonli masjiddan tashkil topgan. Majmuaning ushbu qismi meʼmori Sayyid Burhon Eshon toʻra oʻgʻli boʻlgan. Hujralarning 14 tasi janub, 10 tasi sharq tomonda, darsxona, masjid va xonaqoh esa hovlining gʻarb tomonida joylashgan.

Oʻz paytida madrasaning sharq tomonidagi hujralari kirish peshtoqi orqali maqbaraga tutashtirib qurilgan. Dastlabki peshtoq(hozirgi Koʻzagarlik koʻchasiga qaragan) ikki qavatdan iborat boʻlgan. Mazkur peshtoq hamda sharqiy tomondagi hujralardan birortasi bizgacha yetib kelmagan. Hozirda madrasa hujralari va masjidning ayrim qismi saqlanib qolgan, xolos. Janub tarafdagi 13 ta hujra qayta taʼmirlangan.

Mazkur jarayon mobaynida masjidning hozirgi darvozasi va hovlining janubiy qismida saqlanib qolgan hujralari oʻrtasida Yevropa va Sharq meʼmorligi sintezi usulida minora qurilgan. Pishiq gʻishtdan qurilgan bu minoraning kvadrat (balandligi — 27 metr) shaklidagi asosi tepasiga anʼanaviy mezana oʻrnatilgan. Minora asosi, mezana qismi turli xil girih naqshlari va sharafalar bilan bezatilgan. Mezana tepasidagi belbogʻda „Kalimayi toyyiba“ ning kufiy xatidagi shakli gʻish terish orqali hosil qilingan.

 
 Xo‘ja Amin jome masjidi 
 Xo‘ja Amin maqbarasi

 

Turkum:Namangan viloyatidagi masjidlar
Ramil Abdullin

Abdullin Ramil Raisovich (1961-yil 22-oktabr,)- grafik rassom. Boshqirdiston Respublikasida xizmat koʻrsatgan rassom (2016). Rassomlar uyushmasi aʼzosi (1991). Miftahetdin Akmulla nomidagi Boshqird davlat pedagogika universiteti dotsentiAbdullin Ramil Raisovich.

 Biografiya 
Abdullin Ramil Raisovich 1961-yil 22-oktyabrda Oʻzbekiston SSRning Andijon viloyati, Andijon shahrida tavallud topgan. Yoshligidan sanʼatga eʼtibori, mehri boʻlakcha boʻlgan. Oliy maʼlumotini keyinchalik Boshqirdistondagi Miftahetdin Akmulla nomidagi Boshqird davlat pedagogika universitetining sanʼat va grafika fakultetida tahsil olgan va uni 1992-yilda oliy oʻquv yurtini tugatgan. Keyinchalik ish faoliyatida „Mart“ nomli sanʼat va ijodiy guruhiga aʼzos boʻldi. Uning ijodiy faoliyati shundan keng ommaga maʼlum boʻla boshladi.

 Uslubi 
Ramil asosan akvarel texnikasida asarlarini yaratadi. Uning ishida landshft, manzara ustunlik qiladi. Rassomning dunyoga qarashi oʻz sanʼat asarlarida obrazning hissiyotlarga boyligi va kompozitsiyalar dinamikasidan foydalanish orqali yetkaziladi. Ramil Rais oʻgʻlining ishlarida bir tonnadan ikki tonnagacha kesilgan yorugʻlik, ranglarning oʻzgarishi, yumshoq oq hajm va keskin qora rang, rasm detallarining kontrasti birlashtirilganini koʻrish mumkun boʻladi. Oq qog‘ozning bo‘yalmagan yuzasi uning asarlarida ham qish elementini, ham oʻziga hos makonni saqlab qolgan deb talqin qilinadi. Rassomning palitrasi nozik, barcha asarlarida shakl va vazn uygʻunligida namoyon boʻladi.

 Koʻrgazmalar 
Ramil Raisovich 1981-yildan beri turli xil katta-kichik sanʼat koʻrgazmalarida qatnasha boshlagan. 1995-yil Ufada, 1997-yil Vassala, Finlandiyada, 1998-yilda Naberejnye Chelnida, 2000-yil Berlinda yakkaxon koʻrgazmalarini oʻtkazdi. Bugungi kunda ham Rossiya sanʼati muzeyi (Nyu-York), Boshqirdiston Davlat sanʼat muzeyida, Chuvash Davlat sanʼat muzeylarida ham oʻz asarlari koʻrgazmasini namoyish etgan. Uning asarlari hozirda Rossiya va chet ellar davlatlari muzeylarida, shuningdek, shaxsiy kollektsiyalarda saqlanadi.

 

 

 Abdullin Rәmil Rәyes uli // Bashҡort ensiklopediyaһi. — Өfө: „Bashҡort ensiklopediyaһi“ gʻilmi-nәshriәt kompleksi, 2015—2020. — ISBN 978-5-88185-143-9.
 Abdullin Ramil Raisovich
 Xudojniki Urala. Abdullin Ramil Raisovich
Turkum:1961-yilda tugʻilganlar
Turkum:22-oktyabrda tugʻilganlar
Turkum:Yashayotgan insonlar
Turkum:Andijonda tugʻilganlar
Turkum:SSSR rassomlari
Qutayba Ibn Muslim ziyoratgohi

Qutayba Ibn Muslim ziyoratgohi – Andijon viloyati Jalaquduq tumani Qilichmozor qishlogʻida joylashgan ziyoratgoh.
 Tarixi 
Qutayba Ibn Muslim 661-yilda hozirgi Iroq davlati qadimgi Shomda Boksilida tugʻilgan. U eng qadimiy arab qabilasining Bahiliy qavmidan boʻlgan. 704-yilda Xurosonga hokim etib tayinlanadi. Xalifalik hududi bilan yangi boʻysunmagan yerlar orasidagi yerlarni uzoq vaqt ajratib turgan Amudaryodan oʻtib, Qutayba qoʻshinlari 708-yilda Keshni, 709-yilda Buxoroni, 712-yilda Xorazm va Samarqandni, 713-yilda Choshni (hozirgi Toshkent) egalladi. Keyinchalik 714-yilda Qutayba Ibn Muslim Fargʻona vodiysini egallaydi.

Xuroson va Movarounnahr oʻlkalarida Islom dinini mustahkamlash yoʻlida jonini qurbon qilgan. U Xurosonda vafot etgan va dafn etilgan. Uning dahmasi Fargʻona vodiysida joylashgan. Qutayba Ibn Muslim 715-melodiy yili muqaddam Jalaquduq tumani Qilichmozor qishlogʻiga dafn qilingan. 1935—1936-yillarda maqbara dahriylar tomonidan buzib tashlangan. Qutayba Ibn Muslim ziyoratgohi atrofida topilayotgan meʼmoriy bezak qoplamalarining boʻlaklari tayyorlanish texnikasi va oʻlchamlariga koʻra ikki, yaʼni X—XIII va XIV—XV asrlarga tegishli ekanligini anglatadi. Ziyoratgohdan topilgan kvadrat shaklidagi pishgan gʻishtlar oʻlchamlariga koʻra Qoraxoniylar va Temuriylar davriga oid qurilish materiallari foydalanilgani bildiradi.

Qadimgi tarixchi Narshaxiyning qoʻlyozmasida arab sarkardasining qabrlaridan biri „Mozor-buva“ nomi bilan qayd etilgani keltirib oʻtilgan.

Fargʻona vodiysidagi Qutayba Ibn Muslim dafn etilgan joyga samarqandlik ustalar Amir Temurning buyrugʻi bilan katta maqbara barpo etishgan. Oʻsha paytda maqbaraning maydoni 5 gektar hududni egallagan boʻlib, maqbaraning oʻzi 20 metr balandlikka yetgan. Qabr ustida eng dastlabki paxsadan koʻtarilgan toʻrtburchak supasimon inshoot qayd etgan. Sifatli loydan yaxshi pishirilgan paxsa yordamida tiklangan. Paxsa juda qattiq va yaxshi saqlangan. Supasimon inshoot pishirilgan somonli loydan bir necha marta suvalib taʼmirlangan. 1935—1940-yillarda qayta taʼmirlangan. 1975-yilda Andijon viloyati rahbari Bektosh Raximov boshchiligida qabr ustiga maqbara qurdirgan.

 

Turkum:Ziyoratgohlar
Turkum:Oʻzbekistondagi diqqatga sazovor joylar
Turkum:Andijon meʼmoriy yodgorliklari
Turkum:Andijon viloyati
Turkum:Jalaquduq tumani
Shayx Is’hoq eshon jome masjidi

Shayx Is’hoq eshon jome masjidi — Namangan viloyati Namangan shahrida joylashgan masjid.
 Tarixi 
Shayx Is’hoq Eshon masjidi (hozirgi kunda „Shayx Eshon“ jome masjidi deb yuritiladi) Namangan shahri, Gʻishtko‘prik mahalla fuqarolar yig‘iniga qarashli Qodir Otamirzayev ko‘chasida joylashgan.
Bu masjid Is’hoq Shayx tashabbusi bilan Egamberdiboy shaxsiy mablagʻiga qurilgan. Mahalliy maʼlumotlarga koʻra, 1895-yildan qurilish mollari yigʻilgan. Masjid qurilishi 1900-yili boshlanib 1913-yilda yakunlangan. Usta naqqosh Umar Ogʻaliqdir.

Arxitektorlar A.Balayev, K.Pchelnikovlar maʼlumotiga koʻra, bu masjid 200 yillar avval bunyod etilgan eski masjid oʻrnida ustazoda meʼmor Abdulaziz Ismatulloh oʻgʻli loyihasi asosida qurilgan. Duradgorlik ishlarini usta Abduxalil amalga oshirgan. Masjidga dastlab Namangansoy tarafidagi sharqiy darvoza orqali kirilgan. 1948-yilda masjidning gʻarbiy qismida Shayx eshon qabri mavjud boʻlgan.. Mazkur darvozaxona va shayx qabri buzilib ketgan.

Masjid barpo etilganidan so‘ng, Shayx Is’hoq eshon imomlik qiladi. U kishining faoliyati, axloq-odobi, komil murshidlik fazilatlaridan masjid ahli mamnun bo‘lib, xalqning xohish-irodasi bilan masjid nomini imom-xatib ismi bilan nomlab „Shayx Is’hoq eshon“ masjidi deb atashgan.

 Tuzilishi 
Hozirda (1991-yildagi taʼmirdan soʻng) masjidga kiriladigan toʻrtta darvozadan 2 tasi janub va janub-gʻarb tarafida, qolgan ikkitasi hovlining shimol va sharq tomonida joylashgan.

 Peshtoqdagi yozuvlar 
Bosh peshtoq janubga qaragan. Peshtoq tepasidagi qora marmar lavhada masjid nomi nastaʼliq xatida yozilgan.

Hovlining sharq tomonidagi sahnda usti rangli koshinlar bilan bezatilgan minora (balandligi — 13 metr, diametri — 4 metr) joylashgan. Bu minora 1954-yildan keyin qurilgan chogʻi, A.Balayev, I.Borodinalar hisbotida zikr etilmagan

 
 Shayx eshon jome masjidi
 „Shayx Eshon“ jome masjidi

 

Turkum:Namangan viloyatidagi masjidlar
Otaqoʻzi ota jome masjidi

Ota-Qo‘zi ota jome masjidi—1913 yil qurilgan bo‘lib, Paxtaobod tumani, To‘quvchi aholi punkti, “Qo‘rg‘oncha” MFY, Qirg‘iz Qo‘rg‘on ko‘chasida joylashgan. Jom'e masjidi madrasa vazifasini ham o'tagan. Otaqoʻzi madrasasi Qoʻqon xonligining soʻnggi davr meʼmoriy yodgorligi hisoblanadi.https://lex.uz/ru/docs/-4543266

 Jom'e masjidi qurilish tarixi 
O‘z davrining noyob inshooti Namangandagi usta Muhammadjon tomonidan qurilgan Otaulloh hamda Mulla Qirg‘iz madrasalarini qurdirgan Ota Qo‘zining (1855—1918) mablag‘iga qurligan. Madrasa bezaklari usta Sa’dullaxon tomonidan bajarilgan. Madrasa aylanasiga talabalarga dars o‘tilishi uchun mo‘ljallangan xonalar (hujra) bilan o‘ralgan, g‘arbdan esa masjid qad rostlagan.
 Joylashuvi 
Ota Qo‘zi madrasasi Farg‘onalik ustalar Qirg‘izboy hamda usta Mamajon tomonidan XX asr boshida barpo qilingan. Bino Andijonning shimolida Qirg‘iziston chegarasiga yaqin joyda joylashgan.
 Arxitekturasi 
Me’morlar pishgan g‘ishtning barcha nafis imkoniyatlarini namoyish qilishgan. Ota Qo‘zi madrasasi binolarining hajmi bir-biridan baland. Shuningdek, minora majmuadan va hujra hajmidan baland ko‘tarilgan ark yoritgichli gumbaz bilan berkitilgan.

Ota Qo‘zi madrasasining umumiy majmuasi o‘z davrining binolariga monanddir. Majmuaning tashqa bezagida ham umumiylik mavjud bo‘lib, devor balandligi bo‘ylab vertikal qatorga saflangan dekorativ minoralar birlashadi. yodgorlik o‘zida Farg‘ona yeriga xos alohida xususiyatlarni jamlagan bo‘lib, o‘tmish yodgorligiga o‘zi xoslik bag‘ishlaydi.https://meros.uz/object/ota-kozi-madrasasi
 Keyinchalik 
Madrasa hududi 1971—75−yillarda taʼmirlanib, u yerga oʻlkashunoslik muzeyi joylashtirilgan.https://uz.wikipedia.org/wiki/O%CA%BBzME
 Rivoyat va afsonalar 
Xalqda Otaqoʻzi jo'e masjidi qad rostlagan joy bilan bog‘liq afsona saqlanib qolgan. Bu yerlarning hukmdori tush koʻradi. Goʻyo uning oldiga oddiy dehqon hukmdor yerlari orqali ekinlarini sug‘orish uchun ariq yotqizishni iltimos qilib kelgan. Hukmdor rad etadi va oʻsha kuni kechqurun momaqaldiroq chaqib, osmondan shunday suv oqimi tushdiki, hukmdorning barcha ekinlari nobud boʻladi. Ertalab hukmdor ko‘ribdiki, o‘sha dehqon yana bug‘doy ekish uchun hukmdorga bir necha tort va bir qop don olib kelibdi. Shunda hukmdor o‘z qaroridan uyaldi va o‘zi dehqonning mehribon qalbi uchun minnatdorchilik bildirish maqsadida uning yerlari orqali katta ariq yotqizishni buyurdi. Oradan bir necha yil o‘tib, namoz vaqtida hamma teng bo‘lgan bu kanal ustida masjid quriladi. Bo‘sh vaqtlarida esa masjid odamlarning qalblari dam oladigan, salqin sukunatda muloqot qiladigan maskanga aylanadi.https://uz.wikipedia.org/wiki/Ota-Qo%CA%BBzi_Xo%CA%BBja_masjidi
 Masjid imomi 
 Bugungi kunda masjid imomi — Dehqonov Ahmadjonhttps://masjid.uz/andijon-v/146-paxtaobod-tumani/489-otaquzi-ota.html
Aleksandr Ioffe

Aleksandr Isaakovich Ioffe (1917-yil 16-aprelda Turkistonning Qoʻqon shahrida tugʻilgan — 1984-yil 5-aprelda Ulyanovsk shahrida vafot etgan) — sovet konstruktori va loyiha ustasi, 1966-1971-yillarda Ulyanovsk mexanika zavodining (SE „UMZ“) birinchi direktori, SSSR Davlat mukofoti, medal va ordenlar laureati sohibi hisoblanadi.

 Biografiya 
1937-yilda Chelyabinsk shahridagi traktor texnikumini, 1945-yilda esa Gorkiy nomidagi sanoat institutida oʻqishni tugatgan. 1939—1947-yillarda Gorkiy avtomobil zavodida katta konstruktor boʻlib ishlagan.

1947—1951-yillarda Riga shahridagi avtoelektropribor zavodining bosh konstruktori sifatida faoliyat olib borgan.

Asosiy ish faoliyati Ulyanovsk shahrida, sanoat zonasida oʻtdi. 1951—1966-yillarda Ulyanovsk avtomobil zavodida sektor mudiri, ishlab chiqarish boʻlimi boshligʻi, sifat nazorati boʻlimi boshligʻi, bosh muhandis vazifalarida faoliyat yuritgan.

1966—1971-yillarda esa Ulyanovsk mexanika zavodining birinchi direktori vazifasida ishladi. Uning rahbarligi davrida 14 ta ishlab chiqarish liniyasi o‘rnatildi.

1984-yil 4-mayda uzoq davom etgan kasallikdan so‘ng vafot etdi. U Ulyanovskdagi shimoliy qabristoniga dafn etilgan.

 Mukofotlar 
1967-yilda SSSR Davlat mukofoti laureati. Ikki bor Mehnat Qizil Bayroq ordeni (1966, 1971), va medallar bilan taqdirlangan.

 

 Mahalliy radar. Biografik ensiklopediya / ostida. ed. Texnika fanlari doktori Yu. I. Borisov. — Ilmiy nashr. — M .: „Poytaxt entsiklopediyasi“ nashriyoti, 2011. — 768 b. — ISBN 978-5-903989-12-6 .

 

Turkum:1917-yilda tugʻilganlar
Turkum:16-aprelda tugʻilganlar
Turkum:1984-yilda vafot etganlar
Turkum:4-mayda vafot etganlar
Turkum:Qoʻqonda tugʻilganlar
Turkum:Mehnat Qizil Bayroq ordeni sohiblari
Marind tili

Marind - Indoneziya, Merauke Regency , Malind tumani o'n mingdan ortiq odam gaplashadi papua tilidir . Shevalari: Janubi-Sharqiy Marind, Gavir, Xolifoersch va Tugeri. Bian Marind (Shimoliy-g'arbiy Marind), shuningdek, Boven-Mbian nomi bilan ham tanilgan, o'zaro tushunarli bo'lmagan darajada farqlanadi va unga alohida ISO kodi berilgan. 

Marind Trans-Fly-Bulaka daryosi tillarini ajratib turadi, aks holda ular Yangi Gvineya janubining deyarli uzluksiz qismini egallaydi.

 
E

 Qo'shimcha o'qish 
 

Turkum:Eski Ethnologue 18 ma'ruzachi ma'lumotlari bilan tildagi maqolalar
Turkum:Marind-Yaqay tillari
Rafis Gilmanov

Rafis Sagitovich Gilmanov (1963-yil 4-avgustda tugʻilganhttp://footballfacts.ru/person/25431) — sovet va turkman futbolchisi va murabbiyi. Futbolchilik faoliyati davomida hujumchi pozitsiyasida toʻp surgan Qozonning „Rubin“ jamoasida klub maʼmuri sifatida faoliyat yuritgan.

 Biografiya 
Rafis 1983-yilgi mavsumda Ashxobodning „Lokomotiv“ havaskorlar jamoasi safida boshlagan. Mavsumning ikkinchi yarmida Turkmaniston SSRning bayroqdor jamoasi, „Kolxozchi“ (hozirda Kopetdag nomi ostida faoliyat yuritadi) Ashxobod klubi bilan shartnoma imzoladi. Ashxobodliklar jamoasi safida SSSR ikkinchi futbol ligasida 2 mavsum davomida toʻp surdi. 1985-yilgi mavsumda SSSR birinchi ligasida ishtirok etuvchi Oʻzbekiston SSRning „Zvezda“ Jizzax jamoasi safiga oʻtdi. Jizzaxliklar jamoasi tarkibida bir mavsum davomida harakat qilib 29 ta oʻyinda 3 ta gol kiritdi. 1986-yilgi mavsumda „Kolxozchi“ jamoasiga qaytdi va uch mavsum davomida klub sharafini himoya qildi. 1990-yilgi mavsum avvalida yana Oʻzbekiston SSR jamoasiga, bu safar Namanganning „Navbahor“ klubi safiga borib qoʻshildi. „Navbahor“ jamoasi 1990-yilgi mavsumda SSSR Ikkinchi ligasida toʻp surib yakunda SSSR Birinchi ligasi yoʻllanmasini qoʻlga kiritdi. Rafis Namangan jamoasining bu yutugʻiga 41 ta oʻyinda 7 ta goli bilan hissa qoʻshdi. 1991-yilgi mavsumda yana „Kopetdag“ jamoasi safiga qaytdi va faoliyatini yakuniga qadar Ashxobod jamoasi tarkibida toʻp surdi.

 Milliy terma jamoa 
Turkmaniston terma jamoasi safida 1992-yilda Markaziy Osiyo kubogi bahslarida ishtirok etgan. U ilk debyut uchrashuvini 1992-yil 1-iyun kuni Qozogʻiston jamoasiga qarshi o‘tkazdi va ikkinchi bo‘limda maydonga tushdi.

2003-yildan Qozonning „Rubin“ klubida avval zaxira menejeri, keyin esa asosiy jamoa maʼmuri (2006-yildan) sifatida ishlagan.

 Statistika 
Mavsum Klub Liga Chempionat Oʻyinlar Gollar 1982 Kolxozchi Ikkinchi liga ? ? 1983 Kolxozchi Ikkinchi liga 9 0 1984 Kolxozchi Ikkinchi liga 31 6 1985 Yulduz (Jizzax) Birinchi liga 29 3 1986 Kopetdag Ikkinchi liga 22 7 1987 Kopetdag Ikkinchi liga 25 9 1988 Kopetdag Ikkinchi liga 33 16 1989 Kopetdag Ikkinchi liga 25 9 1990 Navbahor Ikkinchi liga 41 7 1991 Kopetdag Ikkinchi liga 36 10 1992 Kopetdag Oliy liga ? ? 1993 Kopetdag Oliy liga ? ? 1994 Kopetdag Oliy liga ? ? 1995 Kopetdag Oliy liga ? ?

 Yutuqlar 

 Kopetdag futbolchisi sifatida Turkmanistonning koʻp karra chempioni (1992-1995).
 Turkmaniston kubogi sohibi: 1993

 

 

 Rubin veb-saytidagi profil
 Profil FootballFacts.ru saytidagi
 

Turkum:4-avgustda tugʻilganlar
Turkum:1963-yilda tugʻilganlar
Turkum:Yashayotgan insonlar
Turkum:SSSR erkak futbolchilari
Turkum:Turkmanistonlik erkak futbolchilar
Turkum:Futboldagi erkak hujumchilar
Turkum:Navbahor futbolchilari
Turkum:Soʻgʻdiyona Jizzax futbolchilari
Turkum:Kopetdag futbol klubi futbolchilari
Turkum:Lokomotiv Ashxobod klubi futbolchilari
Turkum:Turkmaniston milliy terma jamoasi futbolchilari
Ayaz Galu

Ayaz Galu (shuningdek, Ayāz Galū sifatida romanlashtirilgan) — bu Eron , Fars viloyati, Mamasani okrugi, Mahvarmiloniy tumani, Mahur qishloq okrugiga qarashli qishloq . 2006-yil aholini ro'yxatga olishdagi ma'lumotlariga ko'ra, aholi soni 40 nafar va 12 oiladan iborat

 

Turkum:Koordinatalar Vikimaʼlumotlarda
Inomjon Yoʻldoshev

Inomjon Yoʻldoshev (1889-yil, Namangan — 1967-yil) — Sovet davrida Namangan tumanining harbiy komissari. Andijonning Voroshilov tumanida ijroqo‘m raisi boʻlgan.
 Yoshligi 
1889-yilda Yangiqoʻrgʻonning Qiziloyoq qishlogʻida tugʻilib, birinchi jahon urushi yillarida Namanganga kelgan va Obidulla Maxsumning maktabida taʼlim olgan. 1917-yil noyabr oyining oʻrtalarida qoʻliga qurol olib, sovet militsiyasi safiga kirgan.
Namangan viloyati davlat arxivining 311-raqamli shaxsiy fondida uning hayoti haida ayrim maʼlumotlar saqlanib qolgan.
 Faoliyati 
1919-yilning 12-aprelda 32 quroldoshi bilan Fargʻonaga oʻqishga boradi. Fargʻonada oʻqib qaytgan Inomjon Nanay (Nanay oʻsha vaqtda Namangan uyezdidagi tuman boʻlib, uning tarkibiga Olabuqa, karavon singari qishloqlar ham kirgan) ga harbiy komissar boʻlib qaytadi, keyinroq alohida qirgʻiz kavaleriya divizionidagi 3-eskadronga siyosiy rahbar va 1-eskadron komissari vazifalarida ishlaydi. 1920-yilning sentyabr oyida Boku shahrida boʻlib oʻtgan Sharq xalqlari qurultoyida ishtirok etgan. Namanganliklar oʻsha anjumanga vakil etib 10 kishini yuborishgan va ularning ichida Inomjon Yoʻldoshev ham bor edi. Qurultoyda ishtirok etganlarning aksariyati keyinchalik qatagʻonga uchraydi.

Turkistonda 1917—1921-yillarda boʻlib oʻtgan ocharchilik Namanganga ham oʻz taʼsirini oʻtkazdi. Shu bois Inomjon Yoʻldoshev 20-yillarda militsiya safida turib, muhtojlarga oziq-ovqat yetkazib berish bilan shugʻullandi. Xizmat taqazosi bilan u Qirgʻizistonning Ketmontepa militsiyasida ham rahbar sifatida ishlagan. 15 kishini jangovar safga qabul qilgan. Oʻzi va hamkasblariga talabchan Inomjon Yoʻldoshevga 1923-yilda Namangan tumanida avval harbiy komissar, keyinchalik militsiya komissari vazifalari topshirildi.

1937-yilda yuz bergan qatagʻon siyosati natijasida 48 yoshida xalq dushmani sifatida qamoqqa olindi va 4 yillik qamoq jazosiga hukm qilinadi.
Oʻsha paytda u Andijonning Voroshilov tumanida ijrokom raisi lavozimida ishlagan. Inomjon Yoʻldoshevning qanday ayblov bilan xalq dushmani sifatida qamoqqa olingani, tergov jarayoni, guvohlar haqida umuman maʼlumotlar saqlanib qolmgan. 1941-yilda Yoʻldoshev qamoqdan qaytadi.

Ikkinchi jahon urushi Inomjon Yoʻldoshevni ikki farzandidan ayirdi. Oliy militsiya xodimidan harbiy zobitgacha, undan tuman ijroiya qoʻmitasi rasiligigacha boʻlgan yoʻlni bosib oʻtgan Inomjon Yoʻldoshev 1967-yilda vafot etgan.

 

Turkum:1889-yilda tugʻilganlar
Turkum:Namanganda tugʻilganlar
Turkum:1938-yilda vafot etganlar
Turkum:Sovet davri qatagʻon qurbonlari
Turkum:Oʻzbekiston SSR
Ulugʻbek Toshkenboyev

Tashkenbayev Ulugʻbek (1963-yil 21-iyun; Samarqand shahri, Oʻzbekiston SSR, SSSR) — fizika-matematika fanlari doktori, professor. Guliston davlat universiteti hamda Samarqand davlat universitetiining sobiq rektori. Ulugʻbek Tashkenbayev uzoq yillar Vazirlar Mahkamasi huzuridagi Taʼlim sifatini nazorat qilish davlat inspeksiyasi boshlig‘i lavozimida ishlab kelgan. 2023-yildan boshlab O‘zbekiston Respublikasi Oliy taʼlim kengashi raisi o‘rinbosari.

 Hayoti va ilmiy faoliyati 
Ulugʻbek Toshkenbayev 1963-yil 21-iyun kuni Samarqand shahrida tugʻilgan. 1980—1985-yillarda Samarqand davlat universiteti talabasi boʻlgan. 1985—1988-yillarda Toshkent davlat universiteti „Amaliy fizika“ ITI filiali ilmiy xodimi sifatida faoliyat olib borgan. 1988—2004-yillarda Samarqand davlat universiteti aspiranti, „Optika va spektroskopiya“ kafedrasi ilmiy xodimi, doktoranti, dotsenti, professori, „Informatsion texnologiyalarni tatbiq qilish va o‘quv diagnostika“ markazi boshlig‘i, pedagogika fakulteti dekani sifatida faoliyat koʻrsatgan. 2004—2005-yillarda O‘zbekiston Respublikasi Prezidentining taʼlim, sog‘liqni saqlash va ijtimoiy muhofaza masalalari bo‘yicha davlat maslahatchisi xizmati bosh konsultanti. 2005—2010-yillarda Guliston davlat universiteti rektori. 2010—2011-yillarda Oliy va o‘rta maxsus taʼlim vazirining birinchi o‘rinbosari. 2010—2014-yillarda Samarqand davlat universiteti rektori. 2014—2017-yillarda O‘zbekiston Kasaba uyushmalarining o‘quv markazi direktori. 2017—2023-yillarda O‘zbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi boshlig‘i.

Ulug‘bek Tashkenbayev yetakchi taʼlim va ilmiy markazlarning tajribasini o‘rganish, hamkorlik aloqalarini kengaytirish va mustahkamlash hamda tajriba almashish maqsadida Yaponiya, Fransiya, Avstriya, Ispaniya, Germaniya, Chexiya, Birlashgan Arab Amirliklari va qator MDH davlatlarining oliy o‘quv yurtlari, ilmiy tadqiqot markazlarida xizmat safarlarida bo‘lgan. Olim, shuningdek, O‘zbekiston kasaba uyushmalari Federatsiyasi Kengashi O‘quv markazi direktori lavozimida faoliyat yuritib, kasaba uyushma tizimida kadrlarni malakasini oshirish yo‘lida ilg‘or innovatsiyalarni tadqiq etish masalasini koʻtarib chiqqan. Shu maqsadda barcha respublikada faoliyat yuritayotgan boshlang‘ich kasaba uyushma rahbarlarni va faollarni o‘qitish bilan qamrab olish maqsadida, MODUL dasturi yordamida masofaviy malaka oshirish kurslari joriy etildi. likda, viloyat kasaba uyushma birlashmalarda o‘quv auditoriyalar tashkil etilib, uch kunlik malaka oshirish kurslar ham joriy etilgan. O‘tilayatgan fanlar bo‘yicha esa o‘quv-uslubiy majmualar yaratilgan.

Ulugʻbek Toshkenbayev 2023-yildan boshlab O‘zbekiston Respublikasi Oliy taʼlim kengashi raisi o‘rinbosari.

Oilasi
Ulugʻbek Toshkenbayev oilali, uch nafar farzandi bor.

Turkum:Alifbo boʻyicha olimlar
Turkum:Oʻzbekistondagi oliy oʻquv yurtlari rektorlari
Ilmir Hazetdinov

Ilmir Hazetdinov (Tatar: Ilmir Rishat og'li Xazetdinov , ruscha: Ilmir Rishatovich Xazetdinov lik bolgan rossiyalik chang'idan sakrashchi 1991-yil 28-oktyabrda Ulyanovskda tug'ilgan).FIS Profile U tatar millatiga mansub.

Hazetdinov 2014-yilgi Qishki Olimpiya o'yinlarida Rossiya uchun musobaqalashdi. U oddiy tepalik saralash bosqichida 18-o'rinni egalladi va final bosqichining birinchi sakrashida 35-o'rinni egalladi va oldinga chiqa olmadi. U katta tepalik saralash bosqichida 32-o'rinni, finalda esa 29-o'rinni egalladi. U, shuningdek, Rossiya jamoasi a'zosi, umumjamoa hisobida 9-o'rinni egallagan edi.

Hazetdinov jahon chempionatidagi debyutini 2012-yil mart oyida o'tkazgan. 2014-yil sentabr holatiga ko'ra, uning eng yaxshi marrasi 2011-12-yilgi mavsumda Lahtida jamoaviy musobaqada 7-o'rinni egallagani edi. Uning eng yaxshi individual marrasi 2013-14-yillarda Engelbergdagi yirik tepalikdagi tadbirda 31-o'rinni egallaganiFIS Profile.

 

Turkum:Yashayotgan insonlar
Turkum:1991-yilda tugʻilganlar
Turkum:Tatar sportchilari
Turkum:Rossiyalik erkak chang'idan sakrashchilari
Turkum:2014-yilgi Qishki Olimpiya o'yinlarida chang'idan sakrashchilar
Turkum:Volga Tatar xalqi
Turkum:Rossiyaning tatar xalqi
Olga Romanovskaya (Rassom)

Olga Romanovskaya (1951-yil 27-fevral, Oʻzbekiston SSR Fargʻona, — 2013-yil 18-sentabr Belarus Minsk) — Fargʻonada tavallud topgan, belaruslik rassom.

 Biografiya 
1974-yilda Belarus davlat teatr va rassomlik institutini tamomlagan. Institutni tugatgach, u dizayner boʻlib ishladi, rassomlik bilan shugʻullanadi. 1981-yildan beri badiiy koʻrgazmalarda qatnashgan. Asarlar koʻplab shahar va respublika koʻrgazmalarida namoyish etilgan.

1999-yildan beri Belarus Rassomlar uyushmasining aʼzosi, „Pagonia“ jamoasining doʻsti.

U 2013-yil 18-sentyabrda vafot etdi. Minskdagi Kaladishchanskiy qabristoniga dafn etilgan.

 Shaxsiy hayot 
Oʻz hamkasbi, rassom Leon Romanovskiy bilan oila qurgan. Uning bir nafar, Anna ismli qizi bor (1979-yilda tugʻilgan). U ham bugungi kunda ota-onasidan meros qolgan kasbda, rassomchilikda faoliyat yuritadi.

 

 Olga Romanovskaya

 
Turkum:1951-yilda tugʻilganlar
Turkum:27-fevralda tugʻilganlar
Turkum:Fargʻonada tugʻilganlar
Turkum:2013-yilda vafot etganlar
Turkum:18-sentyabrda vafot etganlar
Hokimoyim madrasasi

Hokimoyim madrasasi — Fargʻona viloyati Qo‘qon shahrida joylashgan madrasa. Madrasa Yorqinoyim vasiyatiga binoan oʻgʻli Xudoyorxon tomonidan qurilgan. Madrasa 1869—1870-yillarda qurib bitkazilgan.

Madrasa Qoʻqon shahrining katta bozori yonida bunyod etilgan. Xudoyorxon madrasaga mulla Turdiali mirzoni ishboshi qilib tayinlagan. Oʻsha yili unga katta mulk vaqf sifatida berilgan. Vaqfnoma hujjatida Xudoyorxonning ikkita muhri va oʻsha davr qozilarining muhrlari bosilgan. Hokimoyim madrasasiga 1874-yilda Qoʻqon shahrining Yaxshilik mahallasida joylashgan karvonsaroy va 56 doʻkonni vaqf qilib berilgan. madrasaga, Margʻilon viloyatining Xonobod, Telemen, Iso Avliyo cheki, Tojiqishloq, Qangʻli, Jomagoy yoʻli qishloqlarida 20 ming tanobga yaqin ekilmaydigan yerni vaqf qilib bergan. Hokimoyim madrasasining vaqf mulklaridan tushgan yillik daromadi 1000 tilla atrofida boʻlgan. 1877-yilda madrasa mutavallisi barcha vaqf mulklarini 1090 tillaga ijaraga bergan. Daromadning bir qismini madrasa binosini taʼmiri uchun olib qolib, qolgan qismini mudarrislar, xodimlar va mullalarga, vaqfnomada koʻrsatilgan meʼyorda taqsimlab bergan. 1879—1880-yillarda barcha vaqf mulklari 1000 tillaga, 1881-yilda shahardagi karvonsaroy va doʻkonlarni 505 tillaga, qishloqlardagi vaqf yerlari 405 tillaga ijaraga berilgan. Shaharda joylashgan savdo-sanoat vaqf mulklari, karvonsaroy, doʻkonlar, tegirmon, hammom kabilar madrasalarga vaqf yerlariga nisbatan katta daromad keltirgan. 1877-yilda vaqf mulklaridan 1090 tilla daromad qilingan. 1877—1881-yillarda vaqf mulklaridan kelgan daromad deyarli oʻzgarmagan. 1871—1876-yillardagi qisqa vaqt ichida ham Qoʻqon xonligida narx-navo bir meʼyorda boʻlgan.

Hokimoyim Qoʻqonda „Hokimoyim madrasasi“dan tashqari yan „Xomtama madrasasi“ni ham qurdirgan. Hokimoyim madrasasi Qoʻqondagi eng katta madrasalardan boʻlib, 2 darsxona, 105 hujradan iborat boʻlgan.
Baʼzi da yozilishicha, Xudoyorxon Hoʻqandda bir madrasa qurdirib, onasi sharafiga Hokimoyim deb nomlagan. Yaxshi xazina sarf qilmaganidan madrasa imorati yorilgan. Xudoyorxonning ukasi Margʻilon hokimi Sulton Murodbek ushbu madrasani qayta qurdirgan.

Hozirga qadar ushbu madrasaning darvozasi Qoʻqon tarixi va madaniyati davlat muzeyida saqlanmoqda. Qoʻqonlik shoir Muqimiy ushbu Hokimoyim madrasasida tahsil olgan.

 

Turkum:Qoʻqon madrasalari
Turkum:XIX asrda qurilgan madrasalar
Zikri koʻli

{
 "type": "FeatureCollection",
 "features": 
 {
 "type": "Feature",
 "properties": {
 "marker-color": "#005500",
 "marker-size": "medium",
 "marker-symbol": "lake"
 },
 "geometry": {
 "type": "Point",
 "coordinates": 
 64.67,
 39.25
 
 }
 }
 
}

Zikri koʻli — tabiiy suv rezervuari. Oʻzbekistonning Buxoro viloyati Qorovulbozor tumanida joylashgan koʻl. Qorovulbozor vohasidan yigʻilgan oqova va zovur suvlari, shuningdek Qarshi kollektori suvlari qoʻshilib tabiiy chuqurlikka quyilishi natijasida 1990-yillarda hosil boʻlgan. Suv sigʻimi 0,08 km³. 2004-yilga qadar Zikri koʻli haqidagi maʼlumotlar da uchramaydi. Koʻlda oq sla (sudak) va ilonbosh kabi yirtqich baliqlar uchraydi.

Oʻzbekiston Respublikasi Vazirlar Mahkamasining 2019-yil 21-sentyabrdan „2019—2023-yillarda Buxoro viloyatini kompleks ijtimoiy-iqtisodiy rivojlantirish chora-tadbirlari toʻgʻrisida“gi 694-son qaroriga muvofiq bir-biriga yaqin joylashgan Zikri, Xadicha va Devxona koʻllari hududida turistlar uchun ovchilik va baliqchilikni tashkil etish maqsadida Zikri koʻlining qirgʻogʻida 10 ta turistga moʻljallangan 2 ta kotej, sayohatchilar uchun magazin, oshxona va hojatxonani 2019—2020-yillarda qurib bitkazish rejalashtirilgan.

2022-yilgi maʼlumotga koʻra Zikri, Xadicha va Devxona koʻllar tizmasidagi 40 ming gektarli maydonda „Buxoroneftqurilish-montaj“ maʼsuliyati cheklangan jamiyatiga qarashli ovchilik xoʻjaligi faoliyat yuritib kelyapti.

 

 

 
 
 

Turkum:Koʻllar
Turkum:Qorovulbozor tumani
Hamid Abubakerov

Hamid Abubakerov (1907 — ?, SSSR, Oʻzbekiston SSR, Namangan) — tatarlardan chiqqan birinchi violonchelchi. Tatariston xalq artisti skripkachi Foat Abubakerovning otasi.

 Hayoti 
1907-yilda Tataristonda tavallud topgan. Yoshligida bolalar uyida tarbiyalangan. Hamidning yoshligidagi sanʼatga boʻlgan mehri sabab Qozon musiqa texnikumida (ustozi R. L. Polyakov) oʻqiydi. Moskva davlat konservatoriyasida (ustozi I.Yampolskiy) violonchel sinfi bitiruvchisidirPerviy tatarskiy kompozitor. touch.otvet.mail.ru. Moskvadagi konservatoriyada Nozib Jiganov, Farid Yarullin va boshqa bir qator keyinchalik mashxurlikka erishgan insonlar bilan bir vaqtning oʻzida oʻqiydi. Qozonda u Tatariston ASSR Radio qoʻmitasining simfonik orkestrida aʼzolaridan biri edi. Solih Saydashev boshchiligidagi Tatar davlat akademiyasi teatrining simfonik orkestrida ishlagan.

Bo‘lajak tatar bastakori Ismay Shamsutdinov Hamit Abubakerovning saʼyi-harakati bilan musiqa yo‘liga qadam qo‘ydi. Uning koʻmagi bilan u TASSR radioqoʻmitasi huzuridagi radiostansiyada badiiy boʻlim boshligʻi boʻlib ishlaydi. 1936-yilda Hamit Abubakerov taklifi bilan Qozon musiqa bilim yurtiga o‘qishga qabul qilinadi va bastakor Yu. Vinogradov sinfda oʻqishni boshlaydiTugan җirem. „Millәttәshlәr“ portali.

1940-yilda Ismay Shamsutdinov Hamid Abubakerovga ularning oila doʻsti shoir Hasan Tufan hibsga olingani haqida xabar berib, tezroq shaharni tark etishni maslahat beradi. Hamid Abubakerov turmush o‘rtog‘i Halima bilan Namanganga ko‘chib o‘tgan va 1940-yildan buyon shu yerda yashagan. Hamidning olti nafar farzandi (ikki oʻgʻil, toʻrt nafar qiz) bor edi. Katta farzandi Foat Abubakerov otasining kasbi davom ettirdi. Hozirda Tatariston xalq artisti hisoblanadi. Hamid Namangan shahrida umrining soʻnggicha oʻzining oilaviy musiqa maktabida oʻgʻillariga skripka, qizlariga fortepiano chalishni oʻrgatganAysilu Kadiyrova. Skripach Abubakirov iz La Skala-Kamala. "Vechernyaya Kazan", 25.06.2010.

 Adabiyot 

 Judet Faizi . Odamlarning marvaridlari. Xursandchilik torlari. K.: TKN, 1987, 270, 388-betlar.

 

Turkum:1907-yilda tugʻilganlar
Turkum:Namanganda vafot etganlar
Turkum:Qozon musiqa maktabi bitiruvchilari
Turkum:Moskva konservatoriyasining bitiruvchilari
Kaltaqoʻl

Kaltaqoʻl - qishloq nomining kelib chiqishi turli ga ko'ra (Kaltag'o'l (soylik) kichik daralar) ba'zi ga ko'ra Amir Temur ushbu manzilga yetganda, dushman qo'shinlari ancha olisda bo'lganligi sababli Amir Temur tomonidan aytilgan dushmanning qo'li kalta, uzoqda degan so'zlardan kelib chiqqan. 

Kaltaqoʻl — Oʻzbekiston Respublikasining Qashqadaryo viloyatiga qarashli qishloq. Yakkabogʻ tumani Tatar MFY tarkibiga kiradi. Qishloq aholisi (o'zbek, tojik millatiga tegishli) 120 xo'jalikka yaqin (619 kishi 2023-yil holatiga ko'ra). Qishloq shimol tomondan Qizil, sharq tomondan Ko'ldara, Avg'a va janub tomondan Opqo'l qisman Ulog'o'ynar tog'lari bilan o'ralgan. Qishloq aholisi asosan dehqonchilik, chorvachilik, kam miqdorda asalarichilik, baliqchilik bilan shug'ullanadi. 

Tabiati - Qishloq tabiati to'rt faslga mos, qishda 15-25℃ sovuq, yozda 30-35℃ issiq, bahor va kuz oylarida yog'ingarchilik kuchayib soylarda sel kelishi ortadi. Qishloq hududi Qizilsuv o'rmon xo'jaligi tarkibiga kirgani bois qishloq atrofida olmazor, yong'oqzorlar mavjud. Havosi toza, musaffo, mevali daraxt va butalar (pista, bodom, do'lana, namatak, archa, irg'ay, jiyda, olma, gilos, uchqat, yong'oq, zirk (qoraqand) va b) va hayvonot dunyosi (Bo'ri, ayiq, quyon, burgut, kaklik, tulki, silovsin,toshbaqa,)ga boy. Qishloqqa yaqin tog' yonbag'irlarida tog' giyohlari (zira, alqor, kiyiko't, qizilmiya, ayiqquloq, arpabadyon, ravoch, sunbula, isiriq, shuvoq, zubturum, anzur (yovvoyi piyoz) va b mavjud.

Maktab - Kaltaqoʻl qishlog'ida 78-umumiy o'rta ta'lim maktabi faoliyat yuritadi. Maktabda 150 ga yaqin boshlang'ich va yuqori sinf o'quvchilari tahsil oladi.

Turkum:Yakkabogʻ tumani aholi punktlari
Turkum:Qashqadaryo viloyati qishloqlari

Ushbu maqola 16.01.2026 yil To'rayev Shaxzod tomonidan tahrir etildi.
Shuhrat Mamajonov (futbolchi)

Shuhrat Ahmadjonovich Mamajonov (1970-yil 16-martda tugʻilgan) – sovet va tojikistonlik sobiq futbolchi. Hozirda bolalar futbol murabbiyi sifatida faoliyat olib boradi.

 Biografiya 
Shuhrat juda yosh vaqtidan, 9 yoshidan futbol oʻynay boshlagan. Bolalar oʻsmirlar maktabidagi birinchi murabbiyi Stepan Konstantinovich Burlachko edi. 1982-yilda „Xosilot“ jamoasi yoshlar jamoasiga murabbiy sifatida Burlachkoni klubga taklif qilishdi. Burchalko Dushanbe shahar chempionatida ishtirok etish uchun iqtidorli bolalarni jamoaga taklif etdi. Shuhrat ham ular safida bor edi.

1989-yil mart oyida „Xosilot“ jamoasidan „Pomir“ oʻrinbosarlar jamoasiga qabul qilingan. 1990-yildan esa asosiy jamoa bazasiga oʻtkazildi. Asosiy jamoada birinchi bor 1990-yil 20-aprelda „Pomir“ safida Volgogradning „Rotor“ jamoasiga qarshi safarda maydongga tushgan. Debyut oʻyini omadsiz kechdi va „Pomir“ jamoasi safardagi oʻyinda 0:1 hisobida magʻlub boʻldi. Shuhrat „Pomir“ klubi safida SSSR chempionatlarida jami 27 oʻyin oʻtkazgan.

1990-yillarning birinchi yarmida mustaqil Tojikiston chempionatida „Pomir“ jamoasi safida oʻynashni davom ettirdi. , Tojikiston terma jamoaning bir qator oʻrtoqlik uchrashuvlarida maydongga tushgan.

1995-yildan Oʻzbekiston Oliy ligasida Namanganning „Navbahor“, Qoʻqonning „Temiryoʻlchi“, Toshkentning MHSK, Qarshining „Nasaf“ klublarida toʻp surgan.

2003-yilda „Nasaf“ jamoasi murabbiylar shtabida ishlagan. Shu yilning oʻzida maʼlum vaqt bosh murabbiy vazifasini bajaruvchi vazifasida ishlagan. Hozirda u Moskvadagi bolalar oʻsmirlar sport makatabida futbol boʻyicha bolalar murabbiyi boʻlib ishlaydiShuxrat Mamadjanov: "Na igru s „Dneprom“ prishlos letet bez formi".

 Yutuqlar 

 Tojikiston chempioni 1992
 Oʻzbekiston chempioni: 1997
 Tojikiston kubogi sohibi: 1992

 Shaxsiy hayot 
Oila qurgan. Aziza ismli qizi bor (1995-yilda tugʻilgan) Aziza badiiy gimnastika bilan professional shugʻillanadi. Badiiy gimnastika boʻyicha oʻsmirlar oʻrtasida Osiyo chempioni. Oʻgʻli Azamat „Paxtakor“ futbol jamoasi va Oʻzbekiston yoshlar terma jamoasi futbolchisida oʻynagan.

 

 
 
 Shuhrat Mamajonov
 Shuhrat Mamajonov Footballfakts saytida

Turkum:16-martda tugʻilganlar
Turkum:1970-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:SSSR erkak futbolchilari
Turkum:Tojikistonlik erkak futbolchilar
Turkum:Erkak futbol himoyachilari
Turkum:CSKA Pomir Dushanbe futbolchilari
Turkum:FC Chornomorets Odesa futbolchilari
Turkum:Navbahor futbolchilari
Turkum:MHSK klubi futbolchilari
Turkum:Qoʻqon 1912 klubi futbolchilari
Turkum:Nasaf klubi futbolchilari
Turkum:Tojikistondagi muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Ukrainadagi muhojir erkak futbolchilar
Turkum:SSSR Oliy ligasi futbolchilari
Turkum:Tojikiston milliy terma jamoasi erkak futbolchilari
Turkum:Tojikistonlik futbol murabbiylar
Turkum:Nasaf futbol klubi murabbiylari
Erkin va ochiq kodli dastur

Erkin va ochiq kodli dasturlar deganda, ham erkin, ham ochiq kodli dasturlarni oʻz ichiga olgan dasturlar tushuniladi. Bunday dasturlarning manba kodi barcha uchun ochiq boʻladi. Erkin va ochiq kodli dasturlar erkin litsenziya ostida eʼlon qilinadi, yaʼni foydalanuvchilarning ulardan foydalanishi, oʻrganishi, tarqatishi va oʻzgartirishi cheklanmagan boʻladi.
Teksturlash

thumb|1: 3D-model (tekstursiz)2: Ayni model (tekstur bilan)

Teksturlash kompyuterda yaratilgan modelni haqiqiyroq koʻrinishda aks ettirish maqsadida yuzasiga ishlov berish usulidir.

 Dasturlar 

 TexRecon — C++ dasturlash tilida yozilgan ochiq kodli dastur; 3D-modellarni teksturlashda ishlatiladi.

 

Turkum:Kompyuter grafikasi